Изх./вх.№ 09-74/22.02.2023г.

**О Б Я В Л Е Н И Е**

На основание чл. 26, ал. 3 и ал.4 от Закона за нормативните актове, във връзка с чл. 77 от Административно процесуалния кодекс и чл. 21, ал. 2 от Закона за местното самоуправление и местната администрация, предлагам на вниманието на жителите на Община Ябланица в 14 дневен срок, считано от 22.02.2023г. до 08.03.2023г. включително за обсъждане, представяне на становища, предложения и възражения проект на Наредба за изменение и допълнение на Наредба №3 за условията и реда за съставяне на тригодишна бюджетна прогноза за местните дейности и за съставяне, приемане, изпълнение и отчитане на бюджета на Община Ябланица.

Предложения, становища и др. по проекта на Наредбата могат да бъдат подавани в деловодството на Община Ябланица**,** на адрес: гр. Ябланица, пл. "Възраждане" № 3 или на email: [obs\_yablanitsa@abv.bg](mailto:obs_yablanitsa@abv.bg).

**Д-р РУМЕН ГАВРИЛОВ**

*Председател на Общински съвет Ябланица*

**Проект**

**НАРЕДБА ЗА ИЗМЕНЕНИЕ И ДОПЪЛНЕНИЕ**

**НА НАРЕДБА №3 ЗА УСЛОВИЯТА И РЕДА ЗА СЪСТАВЯНЕ НА ТРИГОДИШНА БЮДЖЕТНА ПРОГНОЗА ЗА МЕСТНИТЕ ДЕЙНОСТИ И ЗА СЪСТАВЯНЕ, ПРИЕМАНЕ, ИЗПЪЛНЕНИЕ И ОТЧИТАНЕ НА БЮДЖЕТА НА ОБЩИНА ЯБЛАНИЦА, ПРИЕТА С РЕШЕНИЕ НА ОБЩИНСКИ СЪВЕТ № 270, ВЗЕТО С ПРОТОКОЛ №33 ОТ 16.01.2014 г.; ИЗМ. И ДОП. С РЕШЕНИЕ № 151, ВЗЕТО С ПРОТОКОЛ № 19 ОТ 29.11.2016 г.**

§1. Нова редакция на текста на ал.1 на чл.37 :

**,,**(1) **/**Изм.-Р-ние №151/29.11.2016г., изм.-Р-ие №…./…2023г./ В случай, че до началото на бюджетната година държавният бюджет не бъде приет от Народното събрание, приходите по бюджета на общината се събират в съответствие с действащите закони, а извършването на разходите е в размер не по-голям от размера им за същия период на предходната година, *и при спазване на фискалните правила по Закона за публичните финанси и други разпоредби приети от Народното събрание и Министерския съвет, относно събиране на приходи и извършване на разходи за делегираните от държавата дейности и за местни дейности за съответната бюджетна година.“*

§2. В чл.37 се създава нова ал.2 със следния текст:

*,,(2) До приемане на общинския бюджет, Общински съвет приема:*

*1. Разчет на собствените приходи;*

*2. Разчет на приходите от държавна дейност, в размери до определените лимити;*

*3. Разчет на разходите за съответната бюджетна година;*

*4. Лимити за целеви разходи;*

*5. Разчет за разходване на преходните остатъци от предходната година;*

*6. Разчет на средствата за инвестиционните разходи за съответната година;*

*7. Разчети по индикативния годишен разчет за сметките за средствата от Европейския съюз“*

§3. Променя се номерацията на алинеите в чл.37, поради приемането на нова алинея. Действащата досега алинея 2 се променя на алинея 3.

§4. В Заключителни разпоредби към Наредба за изменение и допълнение на Наредба №3 за условията и реда за съставяне на тригодишна бюджетна прогноза за местните дейности и за съставяне, приемане, изпълнение и отчитане на бюджета на община Ябланица се създава нов §12:

*§12. Наредбата за изменение и допълнение на Наредба за условията и реда за съставяне на тригодишна бюджетна прогноза за местните дейности и за съставяне, приемане, изпълнение и отчитане на бюджета на Община Ябланица, приета с Решение на Общински съвет № 270, взето с протокол № 33 от 16.01.2014 г.; изм. с Решение № 151, взето с протокол № 19 от  29.11.2016г., изм. и доп. с Решение № 152/25.02.2021г., взето с Протокол № 16 от 25.02.2021г.,изм. и доп. с Решение №…………………,взето с Протокол № ……..от …………………..г. на Общински съвет Ябланица, влиза в сила от датата на публикуване й на официалния сайт на Община Ябланица..*

**МОТИВИ**

**ОБОСНОВКА ЗА КОНКРЕТНАТА НЕОБХОДИМОСТ ОТ ПРИЕМАНЕ НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 3 ЗА УСЛОВИЯТА И РЕДА ЗА СЪСТАВЯНЕ НА ТРИГОДИШНА БЮДЖЕТНА ПРОГНОЗА ЗА МЕСТНИТЕ ДЕЙНОСТИ И ЗА СЪСТАВЯНЕ, ПРИЕМАНЕ, ИЗПЪЛНЕНИЕ И ОТЧИТАНЕ НА БЮДЖЕТА НА ОБЩИНА ЯБЛАНИЦА**

**І. Причини, които налагат приемането на Наредба за изменение и допълнение на Наредба № 3 за условията и реда за съставяне на тригодишна бюджетна прогноза за местните дейности и за съставяне, приемане, изпълнение и отчитане на бюджета на Община Ябланица:**

Наредбата за условията и реда за съставяне на тригодишна бюджетна прогноза за местните дейности и за съставяне, приемане, изпълнение и отчитане на бюджета на Община Ябланица е приета на основание чл.82, ал.1 от Закона за публичните финанси.

Във връзка с взетото решение на служебното правителство и Министерството на финансите в края на миналата година да не бъде внасян проект на Закона за бюджета за 2023г., поради липса на редовно правителство, с обнародвания в Държавен вестник, брой 104 от 30.12.2022 г., на Закона за прилагането на разпоредби от Закона за Държавния бюджет на Република България за 2022 г., Закона за бюджета на държавното обществено осигуряване за 2022г. и Закона за бюджета на НЗОК за 2022г. е удължено действието на някои от разпоредбите от миналогодишната финансова рамка и политика до приемането на държавния бюджет за 2023 г. На основание чл.6 от същия закон и чл.98 от Закона за публичните финанси, според който в случай, че до началото на бюджетната година държавния бюджет не бъде приет от Народното събрание, приходите по бюджета на общината се събират в съответствие с действащите закони, а разходите в размери не по-големи от размера на разходите за същия период на предходната година и при спазване на фискалните правила по този закон, е прието и Постановление №7 от 19.01.2023г. на Министерски съвет. Съгласно чл.10 от Постановлението за уреждане на бюджетните отношения през 2023г. общинските съвети могат да приемат разчети по показатели по единната бюджетна класификация по индикативния годишен разчет за сметките от Европейския съюз, по прогнозите по чл.82, ал.3 от Закона за публичните финанси и да определя условия и лимити по бюджетните приходи, помощи и дарения, разходите, бюджетните взаимоотношения/трансферите/, бюджетното салдо и операциите в частта на финансирането на бюджетното салдо съгласно Наредбата по чл.82, ал.1 от ЗПФ и съгласно размерите и условията, определени с нормативни актове до приемането на Закона за държавния бюджет на Република България за 2023г.

С оглед на гореизложеното е необходимо Наредба № 3 да се приведе в съответствие с предвиденото в Закона за прилагане на разпоредбите на Закона за Държавния бюджет на Република България за 2022 г., Закона за бюджета на държавното обществено осигуряване за 2022г. и Закона за бюджета на НЗОК за 2022г., обнародван в Държавен вестник, брой 104 от 30.12.2022 г. и Постановление №7 от 19.01.2023г. на Министерски съвет.

При изработването на проекта на Наредба за изменение и допълнение на Наредба №3 за условията и реда за съставяне на тригодишна бюджетна прогноза за местните дейности и за съставяне, приемане, изпълнение и отчитане на бюджета на Община Ябланица са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност.

1. **Принцип на необходимост:**

Наредбата е подзаконов нормативен акт, съдържащ правни норми, които създават общозадължителни правила за регулиране на обществени отношения на територията на съответната община, като засяга неограничен брой адресанти/чл.7, ал.2 от ЗНА и чл.75 от АПК/.

Такива актове общинските съвети са компетентни да издават, когато това е предвидено от Конституцията или от закон/чл.2 от ЗНА, чл.76, ал.1 от АПК/, като уреждат с тях съобразно нормативните актове от по-висока степен обществени отношения с местно значение – чл.8 от ЗНА;

1. **Принцип на обоснованост:**

Проектът за изменение и допълнение наНаредбата за условията и реда за съставяне на тригодишна бюджетна прогноза за местните дейности и за съставяне, приемане, изпълнение и отчитане на бюджета на Община Ябланица, приета с Решение № 270 от 16.01.2014 г. на Общински съвет Ябланица, е съобразен с действащото законодателство, с оглед на разпоредбата на чл.15, ал.1 от ЗНА;

1. **Принципите на предвидимост и откритост:**

Разпоредбите в проекта за изменение и допълнение на Наредба №3 са съобразени изцяло със ЗМСМА, ЗНА, ЗПФ и пр. Те са изготвени, като са взети под внимание всички експертни мнения и становища в процеса на работа и съгласуване на проекта със специалистите от общинска администрация.

**4.** **Принцип на съгласуваност:**

Чрез сайта на Община Ябланица проектът с мотивите публично са предоставени на заинтересованите лица и експертите, като в проекта за решение, представен пред ОбС Ябланица, ще бъдат взети предвид направените предложения и изготвените становища.

**5. Принципите на субсидиарност, пропорционалност и стабилност:**

При изготвяне на проекта за изменение и допълнение на Наредбата е взето предвид изискването за публично обсъждане на проекта на бюджет и на отчета за изпълнението на бюджета от местната общност.

**II. Цели, които се поставят с предложеното изменение и допълнение на наредбата:**

Целта на изменението и допълнението е актуализиране на текстове от Наредба №3, касаещи определянето на приходите и разходите в общинския бюджет в случай, че до началото на бюджетната година държавния бюджет не е приет от Народното събрание, както и съгласуването на разпоредбите на местно ниво и с други законови разпоредби, приети от Народното събрание, относно събирането на приходи и извършване на разходи за делегираните от държавата дейности и за местни дейности за съответната бюджетна година.

**III. Финансови и други средства, необходими за прилагане на новият правилник.**

За прилагането на новата уредба не са необходими допълнителни финансови средства от бюджета на общината, както и ангажирането на допълнителни човешки ресурси.

**IV. Очаквани резултати.**

Очакваният резултат от изменението и допълнението на наредбата е постигане на съответствие и уеднаквяване на Наредба №3 с действащото към момента законодателство и по-конкретно предвидените механизми за ръководене на публичните финанси при липсата на приет държавен бюджет до началото на бюджетната година, както и обезпечаването на законосъобразно събиране на приходи и извършване на разходи в настоящата ситуация.

По този начин ще бъдат актуализирани разпоредби, които касаят законосъобразното и пълноценно функциониране на местното самоуправление, посредством ефективно управление на общинския бюджет.

**V. Анализ на съответствие с правото на Европейския съюз.**

Изменението на наредбата е в съответствие с нормативните актове от по – висока степен, както и с тези на европейското законодателство.

Проектът на подзаконовия нормативен акт е публикуван на официалната страница на Община Ябланица на 20.02.2023 година.

Съгласно разпоредбата на чл. 26, ал. 4 от Закона за нормативните актове „Срокът за предложения и становища по проектите, публикувани за обществени консултации по ал. 3, е не по-кратък от 30 дни. При изключителни случаи и изрично посочване на причините в мотивите, съответно в доклада, съставителят на проекта може да определи друг срок, но не по-кратък от 14 дни“. Предвид създалата се обстановка да започнем бюджетната година с неприет държавен бюджет и необходимостта от обезпечаването на законосъобразно събиране на приходи и извършване на разходи в настоящата ситуация в страната, е наложително и целесъобразно срокът за провеждане на обществени консултации за приемането на Наредба за изменение и допълнение на Наредба за условията и реда за съставяне на тригодишна бюджетна прогноза за местните дейности и за съставяне, приемане, изпълнение и отчитане на бюджета на Община  Ябланица да бъде определен на 14 дни.

В рамките на законовия 14 дневен срок за обществени консултации ще бъдат взети предвид предложенията и становищата по проекта на Наредба за изменение и допълнение на Наредба за определянето и администрирането на местните такси и цени на услуги на територията на Община Ябланица, като същите ще бъдат публикувани на интернет страницата на Община Ябланица в предвидения от закона срок. Публикуваната справка ще отразява постъпилите предложения заедно с обосновка на неприетите предложения, като същите ще бъдат оповестени от вносителя преди приемането на акта на Общински съвет Ябланица.

**ВНОСИТЕЛ:**

**Д-р РУМЕН ГАВРИЛОВ: /п/**

*Председател на Общински съвет Ябланица*